Kalle Tuomisto

Kaarle "Kalle" Vihtori Kallenpoika Tuomisto (21. syyskuuta 1891 – 17. toukokuuta 1918) oli tilallinen ja Mouhijärven punakaartin esikuntapäällikkö. Hän syyllistyi Karkun suojeluskunnan päällikön Roope Aunion ampumiseen yhdessä ylipäällikkö Otto Metsäsen kanssa, sekä Suodenniemen kirkkoherran Kaarlo Julius Kalpan murhaan. Kirkkoherra Kalpan ampui juuri Tuomisto, ja ilmeisesti vielä hän työnsi raamatun vainajan käteen, ennen kuin ruumis peitettiin lumihankeen. Sodan lopussa Tuomisto pakeni neljän muun kaartilaisen kanssa Mikkeliin, jossa jäi kiinni kesken saunomisen. Heidät kaikki tuomittiin kuolemaan ja teloitettiin ampumalla.

Lähteet 
 Maasalo, Eero: Lavia ja Suodenniemi vapaussodan aikana
 Piilonen, Juhani: Sastamalan historia 3

Viitteet 

Suomen sisällissodan punaiset
Suomen sisällissodan terroriin osalliset henkilöt
Suomalaiset murhaajat
Vuonna 1891 syntyneet
Vuonna 1918 kuolleet